ગુજરાતમાં આગામી બે દિવસ સુધી હજુ પણ ભારે વરસાદની આગાહી\nપ્રતીકાત્મક

રવિવારે વહેલી સવારથી પડી રહેલા ભારે વરસાદને કારણે અનેક વિસ્તારોમાં પાણી ભરાઈ ગયાં છે.

આ દરમિયાન ગુજરાતમાં હજુ બે દિવસ ભારેથી અતિ ભારે વરસાદ પડવાની આગાહી કરાઈ છે. 

ગુજરાત હવામાનવિભાગના ડિરેક્ટર જયંતા સરકારે જણાવ્યું છે કે ભારે વરસાદની સ્થિતિને પગલે સૌરાષ્ટ્રના જિલ્લામાં રેડ ઍલર્ટ અપાયું છે. દરિયાકાંઠાના વિસ્તારો અને જિલ્લાદિઠ ઍલર્ટ આપવામાં આવ્યું છે. 

પત્રકારો સાથેની વાતચીતમાં તેમણે એવું પણ જણાવ્યું છે કે ગુજરાતમાં ખાસ કરીને સૌરાષ્ટ્રમાં હજુ પણ બે દિવસ ભારેથી અતિભારે વરસાદ પડશે અને એ બાદ વરસાદનું જો ઘટશે. 

હાલમાં વરસાદ ચાલુ 

રાજ્યમાં હજુ બે દિવસ હજુ પણ ભારે વરસાદની આગાહી કરાઈ છે અને દરમિયાન સૌરાષ્ટ્રના કેટલાય ડૅમો ઓવરફ્લૉ થઈ ગયા છે. 

હાલમાં સૌરાષ્ટ્રમાં ઠેરઠેર વરસાદ વરસી રહ્યો છે. રાજકોટમાં, ખંભાળિયા, પોરબંદર, ગીર સોમનાથમાં સમાચાર લખાઈ રહ્યા હતા ત્યાં સુધી વરસાદ વરસી રહ્યો હતો. 

આ દરમિયાન અમરેલી, ગીરસોમનાથ, પોરબંદરમાં, જામનગર-ખંભાળિયામાં દમણ, દાદરાનગર હવેલી, નવસારીમાં સોમવાર દરમિયાન પણ ભારે વરસાદની આગાહી ગુજરાતના હવામાનવિભાગ દ્વારા કરવામાં આવી છે. 

દેવભૂમિ દ્રારકા જિલ્લાના મુખ્ય મથક જામ ખંભાળિયામાં અતિભારે વરસાદ થતાં શહેરના અનેક વિસ્તારોમાં પાણી ભરાઈ ગયા હતા. રવિવારે પડેલા અતિભારે વરસાદના કારણે અહીં શેરીઓ જાણે નદીઓ બની ગઈ હતી. રસ્તાઓ પર પાણી ફરી વળ્યા હતા. 

રવિવારે સવારથી જ અહીં વરસાદ વરસી રહ્યો હતો, જે બપોર બાદ વરસાદનું પ્રમાણ વધી જતાં અહીં અતિભારે વરસાદ પડવાનો શરૂ થયો હતો. 

કેટલાક સ્થાનિક મીડિયાના અહેવાલો અનુસાર અહીં માત્ર બે કલાકમાં 12 ઇંચ જેટલો વરસાદ પડી ગયો હતો. જે સાથે જ શહેરમાં પાણી ભરવાના શરૂ થઈ ગયા હતા. 

પરિસ્થિતિને જોતાં અહીં એનડીઆરએફની ટીમને પણ ઉતારવામાં આવી છે અને જ્યાં જરૂરિયાત પડે ત્યાંથી લોકોને ખસેડવાની કામગીરી કરવા માટે તંત્ર ખડેપગે થયું છે. 

શું હશે સ્થિતિ?

હવામાન વિભાગે આગામી 48 કલાકમાં  કેટલાક વિસ્તારોમાં ભારેથી અતિભારે વરસાદની આગાહ કરી હતી.

હવામાન વિભાગની આગાહી કરી હતી કે કચ્છ અને આસપાસના વિસ્તારમાં લો પ્રેશર સર્જાતા એની અસર હેઠળ રાજ્યમાં આવનારા 3 દિવસમાં વધારે પ્રમાણમાં વરસાદ પડશે અને તે બાદ વરસાદની તીવ્રતામાં ઘટાડો નોંધાશે.

 આગાહીમાં હવામાન વિભાગ તરફથી એમ પણ જણાવાયું હતું કે સૌરાષ્ટ્ર અને કચ્છના કેટલાક વિસ્તારોમાં આવતા 48 કલાકમાં અતિભારે વરસાદ જોવા મળશે. જે બાદ...\n\ntl;dr:
ગુજરાતમાં સૌરાષ્ટ્રના કેટલાક જિલ્લાઓમાં ભારે વરસાદની સ્થિતિ જોવા મળી છે અને સમાચાર એજન્સી એએનઆઈ અનુસાર રવિવારે સૌરાષ્ટ્રના ગીર સોમનાથ, જૂનાગઢ, અમરેલી અને દેવભૂમિ દ્વારકા જિલ્લામાં ભારે વરસાદ પડ્યો છે.